**Generalforsamling Idom-Råsted Ungdomsklub**

**Dato:** 03-04-2025 kl. 1900

**Sted:** Ungdomsklubbens lokaler, Idomlundvej 23A, 7500 Holstebro

**Deltagere:**

Annemette Andersen, formand

Jess Andersen, kassér

Karina Mikkelsen, bestyrelsesmedlem

Christian Kirkeby, bestyrelsesmedlem

Bo Madsen, bestyrelsesmedlem

Viggo Rækby, bestyrelsesmedlem

**1. Valg af dirigent og referent**

**Dirigent:** Annemette Andersen

**Referent:** Viggo Rækby

**2. Godkendelse af dagsorden**

Dagsorden blev godkendt.

**3. Bestyrelsens beretning ved formand, Annemette Andersen**

Ungdomsklubben har det seneste år gennemgået en væsentlig forbedring af de fysiske rammer i klublokalerne. I sommeren 2024 blev der blandt andet lavet nyt Troldtektloft, en listevæg på den ene væg og nyt loftsbelysning. Dette har gjort lokalerne langt mere indbydende og forbedret akustikken betydeligt.

Ungdomsklubben har i 2024 haft ca. 20 medlemmer, hvilket er rigtig fint, når man ser på områdets antal af børn i denne aldersgruppe. Faktisk er Idom-Råsted Ungdomsklub den ”landsbyklub” i Holstebro Kommune, der har flest medlemmer.

Alt i alt har vi en god og veldrevet klub, med nogle dejlige børn, der tydeligvis hygger sig, når de er i klub.

Formanden benyttede lejligheden til at sige en stor tak for indsatsen til Bo Madsen og Christian Kirkeby, der begge træder ud af bestyrelsen.

**4. Forelæggelse af regnskab til godkendelse**

Regnskabet blev gennemgået af Kassér, Jess Andersen.

Regnskabet viste et samlet overskud på ca. 5000 kr., hvilket er et rigtig fint resultat for en klub af vores størrelse. Vi har i 2024 haft øget fokus på klubbens udgifter til internet og generelle indkøb, hvilket har haft en positiv effekt på det samlede resultat.

Med årets resultat har klubben ved udgangen af 2024 en egenkapital på ca. 45000 kr.

Det fremlagte regnskab blev godkendt uden bemærkninger.

**5. Behandling af indkomne forslag**

Ingen indkomne forslag.

**6. Valg til bestyrelsen**

Genvalg af følgende bestyrelsesmedlemmer:

Annemette Andersen

Jess Andersen

Karina Mikkelsen

Viggo Rækby

Bestyrelsesmedlemmer der træder ud af bestyrelsen:

Bo Madsen

Christian Kirkeby

Bestyrelsen valgte enstemmigt at lade de to vakante pladser i bestyrelsen stå tomme og aktivt søge nye medlemmer til bestyrelsen. Ingen havde forud for generalforsamlingen ytret ønske om at træde ind i bestyrelsen.

**7. Valg af revisor**

Revisor valgt: Kirsten Kjeldal

**8. Eventuelt**

Afslutning af denne klubsæson: Bestyrelsen drøftede rammerne for afslutningen og var enige om at arbejde videre med et arrangement med aftensmad på en restaurant efterfuldt af en tur i biografen.

Referat afsluttet: Kl. 2000

Underskrift:

Dirigent:

Annemette Andersen

Referent:

Viggo Rækby